paragraph_text: Koulamoutou je grad u Gabonu, glavni grad provincije Ogooué-Lolo i departmana Lolo-Bouenguidi. Leži na šumovitim brežuljcima koji se uzdižu nad rijekama Lolo i Bouenguidi, 85 km sjeverno od granice s Republikom Kongo. Centar grada smješten je između dva mosta na rijeci Bouenguidi. Koulamoutou ima muzej, kino, nekoliko hotela, zračnu luku, a poznat je i po noćnom životu. U blizini se nalazi planina du Chaillu i vodopad Mbougou. Nešto dalje je planina Iboundji s najvišim vrhom Gabona - 972 metra.